title: Решение 2014/157/ОВППС на Съвета от 20 март 2014 година за изменение на Решение 2011/173/ОВППС относно ограничителни мерки с оглед на положението в Босна и Херцеговина

text:
               22.3.2014

               BG

               Официален вестник на Европейския съюз

               L 87/95

      РЕШЕНИЕ 2014/157/ОВППС НА СЪВЕТА

   от 20 март 2014 година
   за изменение на Решение 2011/173/ОВППС относно ограничителни мерки с оглед на положението в Босна и Херцеговина
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 21 март 2011 г. Съветът прие Решение 2011/173/ОВППС (1).

               (2)

               Въз основа на преглед на Решение 2011/173/ОВППС срокът на ограничителните мерки, които се съдържат в посоченото решение, следва да бъде удължен до 22 март 2015 г.

               (3)

               Следователно Решение 2011/173/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   В член 6 от Решение 2011/173/ОВППС втора алинея се заменя със следното:

      „Настоящото решение се прилага до 22 март 2015 г.“

   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 20 март 2014 година.

            За Съвета

            Председател

         D. KOURKOULAS

      (1)  Решение 2011/173/ОВППС на Съвета от 21 март 2011 г. относно ограничителни мерки с оглед на положението в Босна и Херцеговина (ОВ L 76, 22.3.2011 г., стр. 68).


title: 2012/597/ЕС: Решение на Европейския парламент от 10 май 2012 година относно приключването на сметките на Европейската полицейска служба за финансовата 2010 година

text:
               17.10.2012

               BG

               Официален вестник на Европейския съюз

               L 286/280

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на Европейската полицейска служба за финансовата 2010 година
   (2012/597/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската полицейска служба за финансовата 2010 година,

               —

               като взе предвид доклада на Сметната палата относно годишните отчети на Европейската полицейска служба за финансовата 2010 година, придружен от отговорите на Службата (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 година относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Решение на Съвета 2009/371/ПВР от 6 април 2009 година за създаване на Европейска полицейска служба (Европол) (3), и по-специално член 43 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник, както и приложение VI към същия правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0111/2012),

               1.

               Одобрява приключването на сметките на Европейската полицейска служба за финансовата 2010 година;

               2.

               Възлага на своя председател да предаде настоящото решение на директора на Европейската полицейска служба, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366 15.12.2011 г., стр. 179.

      (2)  ОВ L 248, 16.9.2002 г., стр. 1.

      (3)  ОВ L 121, 15.5.2009 г., стр. 37.

      (4)  ОВ L 357, 31.12.2002 г., стр. 72.


title: Решение (ЕС) 2017/865 на Съвета от 11 май 2017 година за подписване, от името на Европейския съюз, на Конвенцията на Съвета на Европа за превенция и борба с насилието над жени и домашното насилие по отношение на частите, свързани със съдебното сътрудничество по наказателноправни въпроси

text:
               20.5.2017

               BG

               Официален вестник на Европейския съюз

               L 131/11

         РЕШЕНИЕ (ЕС) 2017/865 НА СЪВЕТА
   от 11 май 2017 година
   за подписване, от името на Европейския съюз, на Конвенцията на Съвета на Европа за превенция и борба с насилието над жени и домашното насилие по отношение на частите, свързани със съдебното сътрудничество по наказателноправни въпроси
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 82, параграф 2 и член 83, параграф 1 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               Съюзът участва, наред с държавите членки, като наблюдател в преговорите по Конвенцията на Съвета на Европа за превенция и борба с насилието над жени и домашното насилие (наричана по-долу „конвенцията“), която беше приета от Комитета на министрите на Съвета на Европа на 7 април 2011 г. Конвенцията беше открита за подписване на 11 май 2011 г.

               (2)

               Конвенцията е открита за подписване от Съюза в съответствие с член 75 от нея.

               (3)

               С конвенцията се създава мащабна и многостранна правна рамка за защита на жените от всички форми на насилие. Тя има за цел предотвратяването, наказателното преследване и премахването на насилието над жени и момичета и на домашното насилие. Тя обхваща широк спектър от мерки — от събиране на информация и повишаване на информираността до правни мерки за криминализиране на различните форми на насилие над жените. Конвенцията съдържа мерки за защита на жертвите и за предоставяне на услуги за подкрепа и урежда въпроси, свързани с насилие, основано на пола, в областта на предоставянето на убежище и миграцията. С нея се създава специален механизъм за мониторинг с цел да се гарантира ефективното прилагане на нейните разпоредби от страните по нея.

               (4)

               Подписването на конвенцията от името на Съюза ще допринесе за постигането на равенство между жените и мъжете във всички области, което е основна цел и ценност на Съюза, която трябва да бъде реализирана във всички негови дейности съгласно членове 2 и 3 от Договора за Европейския съюз (ДЕС), член 8 от Договора за функционирането на Европейския съюз (ДФЕС) и член 23 от Хартата на основните права на Европейския съюз. Насилието над жените представлява нарушение на техните човешки права и е крайна форма на дискриминация, вкоренена в неравенството между половете и допринасяща за поддържането и засилването на това неравенство. Като поема задължението да прилага конвенцията, Съюзът потвърждава ангажимента си за борба с насилието над жените в рамките на своята територия и в световен мащаб и укрепва настоящата си политическа дейност и съществуващата значителна правна уредба в областта на наказателнопроцесуалното право, която е от особено значение за жените и момичетата.

               (5)

               Както Съюзът, така и неговите държави членки разполагат с компетентност в областите, обхванати от конвенцията.

               (6)

               Конвенцията следва да бъде подписана от името на Съюза по отношение на частите, попадащи в изключителната компетентност на Съюза, доколкото конвенцията може да засегне общи правила или да промени техния обхват. Това съображение е приложимо по-специално към определени разпоредби на конвенцията, свързани със съдебното сътрудничество по наказателноправни въпроси, и към разпоредбите на конвенцията, свързани с правото на убежище и забраната за връщане (non-refoulement). Държавите членки запазват своята компетентност до степента, в която конвенцията на засяга общи правила и не променя техния обхват.

               (7)

               Съюзът също така разполага с изключителна компетентност да поеме установените в конвенцията задължения по отношение на собствените си институции и публична администрация.

               (8)

               Тъй като компетентността на Съюза и компетентността на държавите членки са свързани помежду си, Съюзът следва да стане страна по конвенцията, наред със своите държави членки, за да могат заедно да изпълняват установените с конвенцията задължения и да упражняват предоставените им права по съгласуван начин.

               (9)

               Настоящото решение засяга разпоредбите на конвенцията относно съдебното сътрудничество по наказателноправни въпроси, доколкото тези разпоредби могат да засегнат общи правила или да променят техния обхват. То не засяга членове 60 и 61 от конвенцията, които са предмет на отделно решение на Съвета за подписване, което ще бъде прието успоредно с настоящото решение.

               (10)

               Ирландия и Обединеното кралство са обвързани от директиви 2011/36/ЕС (1) и 2011/93/ЕС (2) и следователно участват в приемането на настоящото решение.

               (11)

               В съответствие с членове 1 и 2 от Протокол № 22 относно позицията на Дания, приложен към ДЕС и към ДФЕС, Дания не участва в приемането на настоящото решение и не е обвързана от него, нито от неговото прилагане.

               (12)

               Конвенцията следва да бъде подписана,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза, на Конвенцията на Съвета на Европа за превенция и борба с насилието над жени и домашното насилие, по отношение на частите, свързани със съдебното сътрудничество по наказателноправни въпроси, при условие за сключването на посочената конвенция (3).
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) конвенцията от името на Съюза.
   Член 3
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено в Брюксел на 11 май 2017 година.

            За Съвета

            Председател

         R. GALDES

      (1)  Директива 2011/36/ЕС на Европейския парламент и на Съвета от 5 април 2011 година относно предотвратяването и борбата с трафика на хора и защитата на жертвите от него и за замяна на Рамково решение 2002/629/ПВР на Съвета (ОВ L 101, 15.4.2011 г., стр. 1).

      (2)  Директива 2011/93/ЕС на Европейския парламент и на Съвета от 13 декември 2011 година относно борбата със сексуалното насилие и със сексуалната експлоатация на деца, както и с детската порнография и за замяна на Рамково решение 2004/68/ПВР на Съвета (ОВ L 335, 17.12.2011 г., стр. 1).

      (3)  Текстът на конвенцията ще бъде публикуван заедно с решението за сключването ѝ.


title: Решение 2013/725/ОВППС на Съвета от 9 декември 2013 година за изменение и удължаване на срока на действие на Решение 2012/173/ОВППС относно задействането на Оперативния център на ЕС за мисиите и операцията по линия на общата политика за сигурност и отбрана в региона на Африканския рог

text:
               10.12.2013

               BG

               Официален вестник на Европейския съюз

               L 329/39

         РЕШЕНИЕ 2013/725/ОВППС НА СЪВЕТА
   от 9 декември 2013 година
   за изменение и удължаване на срока на действие на Решение 2012/173/ОВППС относно задействането на Оперативния център на ЕС за мисиите и операцията по линия на общата политика за сигурност и отбрана в региона на Африканския рог
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 16 юли 2012 г. Съветът прие Решение 2012/389/ОВППС (1) относно мисията на Европейския съюз за изграждане на регионален морски капацитет в региона на Африканския рог (EUCAP NESTOR).

               (2)

               На 8 октомври 2013 г. Комитетът по политика и сигурност (КПС) постигна съгласие, че мандатът на Оперативния център на ЕС за мисиите и операцията по линия на общата политика за сигурност и отбрана в региона на Африканския рог следва да бъде удължен за срок от 12 месеца.

               (3)

               Поради това Решение 2012/173/ОВППС на Съвета (2) следва да бъде съответно изменено и срокът му на действие да бъде удължен,

         ПРИЕ НАСТОЯЩОТО РЕШЕНИЕ:
   Член 1
   Решение 2012/173/ОВППС се изменя, както следва:

               1)

               В член 1 параграф 1 се заменя със следното:
               „1.   Оперативният център на ЕС се задейства в подкрепа на мисиите и операцията по линия на ОПСО в региона на Африканския рог, а именно операция Atalanta, EUTM Somalia и EUCAP NESTOR.“.

               2)

               Член 2 се изменя, както следва:

                           а)

                           в параграф 2 буква а) се заменя със следното:

                                       „а)

                                       да предоставя пряка подкрепа на командващия гражданските операции при оперативното планиране и провеждането на EUCAP NESTOR, като използва експертния си военен опит и специализирания експертен опит за планиране;“;

                           б)

                           в параграф 2 буква е) се заменя със следното:

                                       „е)

                                       да улеснява координацията и да подобрява единодействието между операция Atalanta, EUTM Somalia и EUCAP NESTOR в контекста на стратегията за Африканския рог и във взаимодействие със специалния представител на Европейския съюз за Африканския рог.“.

               3)

               Член 3 се изменя, както следва:

                           a)

                           параграф 1 се заменя със следното:
                           „1.   Капитан (ВМС) Ad VAN DER LINDE се назначава за ръководител на Оперативния център на ЕС за срок от две години.“;

                           б)

                           вмъква се следният параграф:
                           „1а.   Съветът упълномощава Комитета по политика и сигурност, в съответствие с член 38 ДЕС, да взема решения относно назначаването на следващите ръководители на Оперативния център на ЕС.“.

               4)

               В член 9 втора алинея се заменя със следното:
               „Прилага от 23 март 2012 г. до 22 март 2015 г.“.

         Член 2
   Настоящото решение влиза в сила в деня на приемането му.

      Съставено в Брюксел на 9 декември 2013 година.

            За Съвета

            Председател

         A. PABEDINSKIENĖ

      (1)  Решение 2012/389/ОВППС на Съвета от 16 юли 2012 г. относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 187, 17.7.2012 г., стр. 40).

      (2)  Решение 2012/173/ОВППС на Съвета от 23 март 2012 г. относно задействането на Оперативния център на ЕС за мисиите и операцията по линия на общата политика за сигурност и отбрана в региона на Африканския рог (ОВ L 89, 27.3.2012 г., стр. 66).


title: Решение (ЕС) 2017/1592 на Комисията от 15 май 2017 година относно мярка SA.35429 — 2017/C (ex 2013/NN), приведена в действие от Португалия за удължаване на употребата на публични водни ресурси за производство на електричество от хидроенергия (нотифицирано под номер С(2017) 3110) (Текст от значение за ЕИП. )

text:
               21.9.2017

               BG

               Официален вестник на Европейския съюз

               L 243/5

         РЕШЕНИЕ (ЕС) 2017/1592 НА КОМИСИЯТА
   от 15 май 2017 година
   относно мярка SA.35429 — 2017/C (ex 2013/NN), приведена в действие от Португалия за удължаване на употребата на публични водни ресурси за производство на електричество от хидроенергия

         (нотифицирано под номер С(2017) 3110)

   (само текстът на португалски език е автентичен)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 108, параграф 2, първа алинея от него,
   като взе предвид Споразумението за Европейското икономическо пространство, и по-специално член 62, параграф 1, буква а) от него,
   като прикани заинтересованите страни да представят мненията си в съответствие с член 108, параграф 2 от Договора и като взе предвид техните мнения,
   като има предвид, че:
   1.   ПРОЦЕДУРА

               (1)

               На 18 септември 2012 г. Комисията получи жалба, подадена от частни лица срещу предполагаема неправомерна държавна помощ, предоставена от Португалия на дружеството EDP — Energias de Portugal, S.A. (1) (наричано по-долу EDP), по отношение както на невъзвръщаемите разходи в Португалия, така и на удължаването на употребата на публични водни ресурси за производство на електричество от хидроенергия.

               (2)

               На 30 октомври 2012 г. Комисията препрати жалбата на Португалия и поиска допълнителна информация, която Португалия предостави с писмо от 8 януари 2013 г. На 25 януари 2013 г. беше проведена среща с португалските органи. Португалия предостави допълнителна информация на 7 март 2013 г.

               (3)

               На 18 септември 2013 г. Европейската комисия изпрати писмо до Португалия, за да я уведоми за своето решение да започне официалната процедура по разследване, като следва процедурата по член 108, параграф 2 от Договора, по отношение само на удължаването на употребата на публични водни ресурси за производство на електричество от хидроенергия.

               (4)

               Комисията получи мнения от Португалия на 21 октомври 2013 г. и съобразно с тях на 29 януари 2014 г. беше приета поправка на Решението за откриване на процедурата.

               (5)

               Решението на Комисията за откриване на официалната процедура по разследване (2) (наричано по-долу „Решението за откриване на процедурата“) беше публикувано в Официален вестник на Европейския съюз на 16 април 2014 г.

               (6)

               През май 2014 г. Комисията получи мнения от трети страни.

               (7)

               Португалия изпрати своя отговор на представените от трети страни мнения на 3 юли 2014 г.

               (8)

               Комисията поиска допълнителна информация с писмо от 15 април 2016 г. Португалия изпрати своя отговор на 19 август 2016 г.

               (9)

               С настоящото решение се закрива официалната процедура по разследване, която беше открита съгласно член 108 от ДФЕС. То не се отнася до съответствието на мярката с други разпоредби на законодателството на ЕС, като например правилата на ЕС за обществените поръчки и антитръстовите правила на ЕС, основаващи се на членове 106 и 102 от ДФЕС.

         2.   ОПИСАНИЕ НА МЯРКАТА

   2.1.   Енергийният пазар в Португалия

               (10)

               Преди либерализирането на португалския пазар на електроенергия през 2007 г. произведената в Португалия електроенергия не е била продавана директно на пазара, а е била придобивана от публичния оператор на електрическата мрежа — дружеството Rede Elétrica Nacional, S.A. (REN), въз основа на дългосрочни споразумения за изкупуване на електроенергия (СИЕ). Съгласно тези СИЕ REN е било задължено да изкупува гарантирано количество електроенергия от оторизирани производители по гарантирана цена, покриваща точно определени ценообразуващи елементи, и за гарантиран период от време, а именно до 2027 г.

         2.2.   Решението относно невъзвръщаемите разходи

               (11)

               След прилагането на Директива 2003/54/ЕО на Европейския парламент и на Съвета (3) Португалия реши да пристъпи към предсрочно прекратяване на СИЕ и тяхната замяна чрез изплащане на компенсации по отношение на невъзвръщаемите разходи (механизъм на разходите за поддържане на договорно равновесие (CMEC). В Наредба закон № 240/2004 от 27 декември 2004 г. се определят параметрите и методиката за изчисляване на CMEC.

               (12)

               Португалия изпрати уведомление за мярката за компенсации за невъзвръщаемите разходи на 1 април 2004 г. въз основа на Съобщението на Комисията относно методиката за анализиране на държавната помощ, свързана с невъзвръщаемите разходи (4). Тези невъзвръщаеми разходи трябваше да бъдат платени за предсрочното прекратяване на СИЕ между EDP и REN за 34 електроцентрали, от които 27 водноелектрически, с оглед на очакваната тежест на минали инвестиции на либерализиран пазар. Решението за невъзвръщаемите разходи се отнася също и за Tejo Energia и Turbogas. Португалия уведоми за намерението си да предостави средства за невъзвръщаеми разходи също и на Tejo Energia и Turbogas. Планирано беше мярката да бъде финансирана чрез приходите от такса, наложена върху крайните потребители на електроенергия въз основа на мощността, за която са абонирани.

               (13)

               През 2004 г. Комисията одобри мярката за покриване на потенциалните загуби на три предприятия, включително на заварения оператор (5), с Решение относно държавна помощ N161/2004 — Невъзвръщаеми разходи в Португалия (6).

               (14)

               Както беше определено в това решение на Комисията, компенсациите по CMEC, плащани на EDP всяка година от юли 2007 г., се състоят от два елемента, а именно фиксиран компонент, който е част от предварително изчислената максимална годишна сума, и компонент за корекция, който отчита реалната стойност на разликата между действителните приходи и разходите на съответните електроцентрали, изчислени на равнището на консолидираната група от дружества, в настоящия случай — EDP. Окончателната корекция на сумата по CMEC ще бъде изчислена в началото на 2018 г., която ще бъде единадесетата година след предсрочното прекратяване на СИЕ. Тази окончателна корекция ще бъде изчислена въз основа на прогнозните приходи до края на 2027 г., през която ще приключи прилагането на механизма CMEC, в изпълнение на Решението на Комисията.

         2.3.   Удължаване на срока на концесията

               (15)

               Споразумението за прекратяване на СИЕ на EDP по отношение на водноелектрическите централи беше сключено през февруари 2005 г. след приемането на Наредба закон № 240/2004. Споразумението за прекратяване на СИЕ съдържа клауза със суспензивно действие върху договореното прекратяване. Поради тази клауза прекратяването на СИЕ зависи от правото на ползване на публични водни ресурси за период, не по-кратък от жизнения цикъл на оборудването и строителните работи. При всички случаи правото на ползване на публични водни ресурси щеше да бъде предоставено на производителя на енергия, а именно EDP, за същия период.

               (16)

               Съгласно португалския Закон за водите № 58/2005 от 29 декември 2005 г. и Наредба закон № 226-A/2007 от 31 май 2007 г. относно режима на ползване на водните ресурси употребата на публични водни ресурси за производството на енергия подлежи на отдаване на концесия. Изборът на субект, който да получи концесията, трябваше да бъде направен посредством една от специфичните процедури, определени в законодателството. Съгласно Наредба закон № 240/2004 и Наредба закон № 226-A/2007 в края на срока на концесията активите, отнасящи се до дейността, която е предмет на концесията, се връщат безплатно на държавата. Ако обаче дружеството, получило концесията, е направило разрешени от предоставящия орган инвестиции, които не са били и не са могли да бъдат амортизирани, държавата може да възстанови на това дружество остатъчната стойност на активите или да удължи срока на концесията за времето, оставащо до амортизацията на активите, но този период в никакъв случай не може да надвишава 75 години (7).

         2.4.   Стойност на удължаването на водните концесии

               (17)

               Португалия извърши три проучвания, в които подробно се описва изчисляването на възможната икономическа стойност, произтичаща от удължаването през 2007 г. Основните резултати от проучванията бяха следните:

                           а)

                           REN оценява удължаването на срока на концесията на 1 672 млн. евро въз основа на единен дисконтов процент от 6,6 %, съответстващ на отчетената от EDP стойност на средната претеглена цена на капитала (WACC);

                           б)

                           Caixa Banco de Investimento определя стойност между 650 и 750 млн. eвро при използване на два дисконтови процента: остатъчната стойност на СИЕ, дисконтирана с 4,57 %, който процент съответства на спред от 50 базисни пункта спрямо доходността от 4,05 % на 15-годишните държавни облигации; и нетните парични потоци, дисконтирани с WACC от 7,72 %, който процент е определен въз основа на модел за оценка на капиталовите активи, при който се използват данни, косвено получени от оценките за капитала и риска на подобни европейски комунални услуги;

                           в)

                           Credit Suisse First Boston (CSFB) определя стойност от 704 млн. eвро въз основа на допускането за цена на електроенергията от 50 EUR/MWh и дисконтови проценти съответно от 7,89 % за WACC и 4,55 % за остатъчната стойност. Както и при изчисленията на Caixa Banco de Investimento, процентът за WACC се основава на модел за оценка на капиталовите активи, при който се използват данни, косвено получени от оценките за капитала и риска на подобни европейски комунални услуги.

               (18)

               С Наредба закон № 226-A/2007 беше предоставена правна подкрепа на клаузите със суспензивно действие на СИЕ, като беше удължен срокът на правата на ползване на публични водни ресурси, притежавани от водноелектрическите централи, експлоатирани от EDP, чиито СИЕ бяха прекратени с Наредба закон № 240/2004.

               (19)

               Съгласно член 91, параграф 6 от Наредба закон № 226-A/2007 прехвърлянето на права на производителите на електроенергия (фактически EDP) е подлежало на условието за плащане на сума, отразяваща икономически и финансов баланс. Както е определено в член 92, параграф 1 от Наредба закон № 226-A/2007, тази сума е съответствала, за всяка електроцентрала, на разликата между пазарната стойност на експлоатацията до края на удължения срок, изразена в парични потоци, и остатъчната стойност на инвестицията, определена в СИЕ, дисконтирани с подходящ дисконтов процент за всеки от тези два компонента на цената. Тази разпоредба позволи сделката да не се третира като единична инвестиция от финансова гледна точка, тъй като се използват различни лихвени проценти за дисконтиране на следните елементи:

                           а)

                           остатъчната стойност (която да се плати на EDP);

                           б)

                           финансовите нетни парични потоци на EDP, произтичащи от последващи продажби на електроенергия, произведена от тези водноелектрически централи (които трябва да се платят на Португалия от EDP и в крайна сметка — от потребителите).

               (20)

               В съответствие с разпоредбите на Наредба закон № 226-A/2007 EDP плати на португалската държава сумата от 759 млн. eвро за икономическия и финансовия баланс на удължаването на концесиите за всички 27 водноелектрически централи. Тази стойност включва 55 млн. eвро, съответстващи на данъка за водните ресурси. От това следва, че нетната сума, платена от EDP за този баланс, е 704 млн. eвро.

         2.5.   Жалбата

               (21)

               В жалбата, получена през септември 2012 г., се твърди, че Португалия е предоставила на EDP неправомерна държавна помощ, несъвместима с вътрешния пазар, което е било резултат от следните две различни мерки:

                           а)

                           компенсацията за невъзвръщаемите разходи на EDP преди либерализирането на пазарите на електроенергия, която Комисията одобри в своето Решение относно държавна помощ N 161/2004 — Невъзвръщаеми разходи в Португалия (както е посочено в съображение 12 (8)): жалбоподателят твърди, че поради промени в обстоятелствата след приемането на Решението на Комисията и несъответствието с условията, посочени в Съобщението на Комисията относно методиката за анализиране на държавната помощ, свързана с невъзвръщаеми разходи (9), одобрената през 2004 г. помощ вече не е съвместима с правилата на Съюза за държавната помощ;

                           б)

                           ниската цена, която EDP е платило на Португалия през 2007 г. за удължаването без публичен търг на срока на концесиите за правото на ползване на публични водни ресурси за производството на водноелектрическа енергия, което е довело до загуба на приходи за държавата в полза на EDP.

         2.6.   Решението за откриване на процедурата

               (22)

               В Решението за откриване на процедурата Комисията отхвърли частта от жалбата, която е свързана с компенсирането на невъзвръщаемите разходи, и заключи, че няма причини да се обяви, че помощта вече не е съвместима с вътрешния пазар.

               (23)

               Комисията обаче изрази съмнения относно възможната държавна помощ за EDP при прилагането на режима на ползване на водните ресурси. В своето решение за откриване на процедурата Комисията стигна до предварителното заключение, че ако бъде потвърден, потенциално ниският размер на сумата, платена от EDP за удължаването на правото на ползване на публични водни ресурси в изпълнение на Наредба закон № 226-A/2007, изглежда, е дал избирателно икономическо предимство на EDP.

               (24)

               Що се отнася до съвместимостта, Комисията не установи на нито един етап подходящо правно основание за съвместимостта с вътрешния пазар на евентуалната държавна помощ за EDP.

         2.6.1.   Липса на тръжна процедура

               (25)

               На първо място, Комисията отбеляза, че предоставянето на правото на ползване на публични водни ресурси на концесия за целите на предоставянето на услуга, предлагана на даден пазар, може да не включва икономическо предимство за получателя, когато концесията се получава в резултат на открита и недискриминационна тръжна процедура, привличаща достатъчен брой заинтересовани оператори. В настоящия случай обаче споразуменията за прекратяване на СИЕ фактически са удължили средно с около 25 години изключителното право на EDP да експлоатира въпросните електроцентрали без провеждане на тръжна процедура. Организирането на тръжна процедура е било обезсмислено от клаузите със суспензивно действие на 27-те споразумения за прекратяване на СИЕ между REN и EDP.

               (26)

               Като се имат предвид значителният дял от португалския пазар, който се пада на електроцентралите (27 %), позицията на EDP на португалския пазар за производство и за доставка на едро на електроенергия (55 %), както и специфичният интерес на водноелектрическите централи в портфейл за производство на електроенергия, Комисията счете, че е възможно тези суспензивни клаузи да са имали постоянен ограничителен ефект за навлизането на пазара на потенциални конкуренти, които биха могли да участват в открита тръжна процедура. Следователно съществуването на икономическо предимство, неправомерно облагодетелстващо EDP, щеше да може да се установи, ако такава тръжна процедура беше довела до цена, по-висока от платената от EDP, изчислена без дължимата на това предприятие остатъчна стойност.

         2.6.2.   Подкрепящи икономически проучвания, използвани за изчисляване на цената на сделката

               (27)

               На второ място, в своето решение за откриване на процедурата Комисията определи, че при липсата на тръжна процедура най-доброто решение е щяло да бъде между португалските органи и EDP да се проведат преговори при нормални условия на конкуренция. Действайки като оператор на пазара, Португалия е щяла да има за цел да получи най-високата възможна възвръщаемост от публичните стоки, отдавани на концесия. При този подход преговорите с EDP са щели да бъдат подкрепени от най-изгодната за Португалия оценка, извършена през 2007 г. (10), т.е. оценката, предложена от REN.

               (28)

               Както беше посочено в съображение 44 от Решението за откриване на процедурата, Португалия се беше съгласила на окончателна цена, равняваща се на почти половината от цената, определена от REN. Ако предложената от REN оценка се беше оказала най-точната, изглежда малко вероятно, че държавата щеше да действа като пазарен оператор в преговорите с EDP.

         2.6.3.   Финансова методика, използвана за определяне на цената на сделката

               (29)

               Трето, допълнителни съмнения бяха изразени относно методиката, използвана за определяне на цената на сделката. Методът, определен в Наредба закон № 226-A/2007, стриктно следва подхода, представен от Caixa Banco da Investimento, при който се използват два дисконтови процента (11).

               (30)

               Комисията изрази своите съмнения, че неизползването на един и същи дисконтов процент, основан изцяло на цената на капитала на EDP, както е предложено от REN, може да води до икономическо предимство за EDP. Комисията отбеляза, че ако за дисконтиране на остатъчната стойност и нетните парични потоци беше използван единен процент за средната претеглена цена на капитала (WACC), основан на обичайната цена на капитала на европейски производител на електроенергия (7,55 %), EDP щеше да трябва да плати 1 340 млн. eвро, т.е. с 581 млн. eвро повече от сумата, действително платена от EDP.

               (31)

               Ето защо Комисията определи в своето решение за откриване на процедурата, че като се вземе предвид направеният от португалските органи избор да удължат срока на концесиите в изключителна полза на EDP, вместо да проведат тръжна процедура, отворена и за други конкуренти, по-подходящо е щяло да бъде да се използва дисконтов процент, основан на действителната средна претеглена цена на капитала (WACC) на EDP, за да се отрази неговата собствена действителна цена на капитала. REN съобщи, че действителната средна претеглена цена на капитала (WACC) на EDP през 2007 г. е била 6,6 % и следователно би било подходящо да се използва тази стойност вместо стойността от 7,55 %. С оглед на това Комисията заключи, че може да бъде установено съществуването на икономическо предимство, неправомерно облагодетелстващо EDP.

         3.   МНЕНИЯ НА ЗАИНТЕРЕСОВАНИТЕ СТРАНИ

               (32)

               По време на официалното разследване Комисията получи мнения от жалбоподателите и от EDP.

               (33)

               Жалбоподателите считаха, че чрез удължаването на концесиите EDP е получило държавна помощ. Според тях мярката представлява компенсация за изгубени приходи.

               (34)

               В своя отговор от 19 май 2014 г. EDP изрази обратното мнение, че мярката не представлява държавна помощ. На първо място, EDP твърди, че не е получило никакво икономическо предимство от признаването през 2007 г. на правото на ползване на публични водни ресурси до края на жизнения цикъл на оборудването в 27-те водноелектрически централи със СИЕ, като се има предвид фактът, че това право е било предоставено при нормални пазарни условия.

               (35)

               Според EDP наличието на икономическо предимство може да се изключи, ако държавата действа като частен продавач в сделка между несвързани лица при справедливи пазарни условия и се стреми да получи най-добрата цена за актива.

               (36)

               EDP твърди, че има право да получи остатъчната стойност на водноелектрическите централи, ако СИЕ бъдат прекратени преди края на жизнения цикъл на електроцентралите. Следователно за държавата не е било икономически оправдано да стартира публична тръжна процедура през 2007 г. за предоставяне на нови концесии за водните ресурси.

               (37)

               EDP счита, че ако държавата се е била опитала да получи по-висока стойност от произтичащата от независимите проучвания, EDP щеше да предпочете да не удължава правото за ползване на водните ресурси, а да получи остатъчната стойност на електроцентралите веднага, на което е имало право.

               (38)

               Освен това EDP счита, че проучването на REN относно икономическата стойност на удължаването на концесиите съдържа неподходящи икономически и финансови предположения, които значително намаляват стойността на правата, което означава, че EDP никога нямаше да приеме констатациите от това проучване за целите на „двустранните преговори“.

               (39)

               Ето защо EDP твърди, че едностранното определяне на стойността на удължаването на концесиите, въз основа на методика за обективна оценка, е достатъчно за избягване на наличието на икономическо предимство.

               (40)

               На второ място, EDP твърди, че методиката, установена в Наредба закон № 226-A/2007, е обективна и се основава на общоприети принципи за икономически изчисления. Прилагането ѝ позволява изчислението на съгласувана, обоснована и обективна компенсация.

               (41)

               По отношение на подходящите дисконтови проценти, които трябва да се използват за финансови потоци на всяка електроцентрала, Caixa Banco de Investimento и CSFB заключават, че дисконтовият процент за остатъчната стойност на електроцентралите трябва да отразява договорния риск, присъщ за тази стойност. EDP изтъква, че тъй като те са влезли в сила през 1995 г., всички СИЕ вече са осигурили на EDP правото да получи от REN остатъчната стойност на електроцентралите, ако договорите бъдат прекратени преди изтичането на техния срок. Ако EDP не е имало интерес да удължи своето право да използва публични водни ресурси, то следователно би получило остатъчната стойност от REN на датата на изтичане на всяко СИЕ.

               (42)

               Освен това EDP обяснява, че остатъчната стойност на водноелектрическите централи, която има право да си възвърне, всъщност представлява кредит, държан от EDP срещу държавата, чрез REN, от момента на влизане в сила на СИЕ през 1995 г. REN е предприятие, контролирано от португалската държава. Поради това рискът от неизпълнение на неговите задължения трябва да се свързва с риска по дълга на държавата. EDP заключава, че съответният дисконтов процент за актуализиране на тази стойност следва да отчита единствено риска, свързан с неизпълнението на това задължение от страна на REN.

         4.   МНЕНИЯ И ОТГОВОРИ ОТ ПОРТУГАЛИЯ

               (43)

               Португалия изпрати отговор на мненията на заинтересованите страни, но се съсредоточи върху въпроса за невъзвръщаемите разходи, по отношение на които Комисията не изрази никакви съмнения.

               (44)

               През април 2016 г. Комисията поиска допълнителна информация от Португалия. Португалия отговори на 16 април 2016 г. и предостави разяснения по правни въпроси относно разпоредбите на Наредба закон № 240/2004 и приложенията към договорите за концесии.

         5.   ОЦЕНКА НА МЯРКАТА

   5.1.   Наличие на помощ

               (45)

               В член 107, параграф 1 от ДФЕС се предвижда, че „всяка помощ, предоставена от държава членка или чрез ресурси на държава членка, под каквато и да било форма, която нарушава или заплашва да наруши конкуренцията чрез поставяне в по-благоприятно положение на определени предприятия или производството на някои стоки, доколкото засяга търговията между държавите членки, е несъвместима с вътрешния пазар“.

               (46)

               За да заключи дали е налице държавна помощ, Комисията трябва да оцени дали кумулативните критерии на член 107, параграф 1 от Договора (т.е. прехвърляне на държавни ресурси и приписване на отговорност на държавата, избирателно предимство, потенциално нарушаване на конкуренцията и засягане на търговията в рамките на Съюза) са изпълнени за оценяваната мярка.

         5.1.1.   Приписване на отговорност на държавата

               (47)

               Относно приписването на отговорност в случаите, когато публичен орган предоставя предимство на получател на помощта, мярката по определение се приписва на държавата.

               (48)

               Удължаването на правото за ползване на публични водни ресурси за производството на водноелектрическа енергия в полза на EDP, действащо като дъщерно дружество, получаващо концесията на REN, произтича от прилагането на Наредба закон № 226-A/2007 относно режима на ползване на водните ресурси. Разпоредбите на наредбата закон също така определят и правилата, които трябва да се следват от държавата за определяне на плащането, дължимо от EDP в замяна на икономическите ползи от удължаването. Наредба закон № 226-A/2007 е публичен акт, приет и приведен в действие от португалските органи. От това следва, че мерките за помощ, евентуално съдържащи се в него, ще бъдат приписвани на Португалската република.

         5.1.2.   Ресурси на държавата членка

               (49)

               Що се отнася до квалифицирането на държавните ресурси, предоставянето на достъп до публична собственост или природни ресурси или предоставянето на специални или изключителни права без подходящо заплащане в съответствие с пазарните цени може да представлява отказ от държавни приходи (12).

               (50)

               Съгласно португалския Закон за водите № 58/2005 и Наредба закон № 226-A/2007 водните ресурси на територията на Португалия принадлежат на португалската държава и не могат да бъдат частно приватизирани и притежавани от физически или юридически лица. От това следва, че по принцип икономическите ползи, получени от използването на публични водни ресурси, се предоставят чрез държавни ресурси по смисъла на член 107, параграф 1 от Договора.

               (51)

               Природните ресурси с нематериална стойност, като вода или въздух, може да се необходими и понякога жизнено важни за гражданите. Въпреки това, ако тяхната експлоатация е нетърговска и/или никаква икономическа стойност не се придава на тяхното ползване, тези ресурси може да не представляват непременно средство за предоставяне на икономически ползи от вида, който е предмет на член 107, параграф 1 от Договора, и може да се избегне определянето им като държавни ресурси. В този случай мярката се състои от предоставянето на право за ползване на водните ресурси, които са публична собственост. Наличието на цена на сделката показва, че на това право се приписва икономическа стойност. Ето защо Комисията заключава, че мярката включва държавни ресурси.

               (52)

               В член 9 от Директива 2000/60/ЕО на Европейския парламент и на Съвета (13) се определя принципът за възстановяване на разходите за водни услуги, подходящи стимули в ценовите политики за водата за ефективното използване на водните ресурси и адекватен принос, наред с другото, от промишления сектор. В тези разпоредби на правото на Съюза се признава икономическа стойност на различните видове ползване на водата. Освен това, при всички обстоятелства в случая на Португалия, в разпоредбите на член 91 от Наредба закон № 226-A/2007 също така се определя, че използването на публични водни ресурси за целите на производството на електроенергия е свързано с икономическа, количествено измерима и продаваема стойност съгласно португалското законодателство.

               (53)

               От това следва, че удължаването на правото за ползване на водни ресурси за производството на водноелектрическа енергия в полза на EDP, действащо като дъщерно дружество, получаващо концесията на REN, както е определено в Наредба закон № 226-A/2007, изглежда е свързано с държавни ресурси по смисъла на член 107, параграф 1 от Договора.

         5.1.3.   Липса на предимство

               (54)

               Дали една сделка е в съответствие с пазарните условия, може да се определи въз основа на общоприета стандартна методика за оценка (14). Такава методика трябва да се основава на наличните обективни, проверими и надеждни данни (15), които следва да бъдат достатъчно подробни и да отразяват икономическата ситуация към момента, в който е взето решение за сделката, като се вземат предвид нивото на риска и бъдещите очаквания (16).

               (55)

               В решението си за откриване на процедурата Комисията изрази съмнения относно това дали икономическата оценка на удължаването на концесиите, определена през 2007 г., е била подценена поради използването на различни дисконтови проценти, прилагани за нейните два компонента, остатъчната стойност на неамортизираните активи и нетните парични потоци, генерирани от експлоатацията на водноелектрическите централи.

               (56)

               Цената за удължаването, изчислена през 2007 г., е 704 млн. eвро (нето от данъчно облекчение в размер на 55 млн. eвро) и включва два компонента. Първо, тя се състои от дисконтираните нетни парични потоци, произтичащи от експлоатацията на водноелектрическите централи през периода 2020 — 2044 г. (17) (2 115 млн. eвро, дисконтирани през 2007 г.). Второ, тя се състои от нетната настояща стойност, през 2007 г., на остатъчната стойност (1 356 млн. eвро, дисконтирани през 2007 г.). Следва да се отбележи, че EDP щеше да има правото да си възстанови стойността на тези активи, ако Португалия беше решила да не разреши удължаването на концесията на EDP.

               (57)

               Комисията постави под въпрос до каква степен прилагането на по-нисък дисконтов процент спрямо остатъчната стойност на неамортизираните активи е приемливо от методологическа гледна точка (18).

               (58)

               С цел да се отчете фактът, че стойността на тези неамортизирани активи, използвани за експлоатация на електроцентралата, ще стане известна през 2020 г. и следователно ще бъде по-малко несигурна, тъй като те са договорно обвързани с предприятия, контролирани от португалската държава, банките са използвали дисконтов процент, по-нисък от този на WACC, прилаган за паричните потоци, с други думи безрисковият лихвен процент плюс спред от 50 — 80 базисни процентни пункта (около 4,6 % спрямо 7,8 % за WACC). Прилагането на по-нисък дисконтов процент увеличава нетната настояща стойност на остатъчната стойност и намалява цената за удължаване. Като се има предвид, че остатъчната стойност не е засегната от същата икономическа несигурност като нетните парични потоци, може да се заключи, че прилагането на безрисковия лихвен процент е оправдано.

               (59)

               От друга страна, използването на показателя WACC за определяне на нетната настояща стойност на нетните парични потоци (генерирани средно за периода 2020 — 2044 г.) съответства на пазарната практика. Това е оправдано от по-високия оперативен риск в контекста на либерализиран пазар, реализирането на иберийския пазар на електроенергия (19), развитието на по-интегриран енергиен пазар на европейско равнище, което предполага като цяло повече несигурност при генерирането на паричните потоци. Следователно прилагането на средната претеглена цена на капитала (WACC) към дисконтираните парични потоци е оправдано.

               (60)

               Оценката на WACC е била направена от Caixa Banco de Investimento и CSFB при използване на комбинация от сравнителен подход (WACC на подобни участници на пазара в подобни сектори) с възходящ подход (преизчисляване на WACC при използване на публични данни, получени от Bloomberg). Показателят WACC беше изчислен на 7,72 % и 7,88 % съответно за Caixa Banco de Investimento и CSFB. Този подход отразява пазарната практика и е съвместим с подобни подходи, вече утвърдени от Комисията в други случаи (20).

               (61)

               Комисията изрази съмнения и за това дали използваната от оператора на преносната система REN методика за изчисляване на цената за удължаване, водеща до по-висока цена (1 672 млн. eвро), не може да се разглежда като по-задоволителен подход в сравнение с оценките, извършени от двете финансови институции (21).

               (62)

               Въпреки това предложената от REN методика не представлява пазарна практика. Предложената цена за удължаване не може да бъде запазена поради следните причини:

                           а)

                           REN е прилагало един дисконтов процент и за остатъчната стойност, и за нетните парични потоци. При този дисконтов процент се приема, че WACC се взема от WACC на EDP (6,6 %). Показателят WACC обаче трябва да отразява доходността, изисквана от група инвеститори в даден сектор от дадена държава за определен вид проект. Показателите за WACC обикновено се изчисляват въз основа на сравнителен подход (WACC на сравними участници на пазара) и възходящ подход, включващ конкретна оценка за всеки компонент на показателя WACC (бета, премия за пазарния риск), което не е било направено в проучването. Следователно при метода на REN, изглежда, не се прилага стандартната методика, прилагана по принцип от пазара.

                           б)

                           В допълнение на това оценката на REN не можеше да се използва от португалските органи поради нейната липса на независимост. Съгласно португалската правна рамка стойността на концесията е трябвало да се определи въз основа на оценките, извършени от две независими институции, в случая CSFB и Caixa Banco de Investimento, и техните оценки са били използвани, за да се изчисли цената за удължаване. Както беше показано по-горе, при предоставените от CSFB и Caixa Banco de Investimento оценки е използвана подходяща методика. Комисията не намира основание да разглежда тези оценки като неподходящи за установяване на пазарната стойност на удължения срок на концесиите.

               (63)

               В заключение, след надлежен анализ, използваната от Португалия методика за изчисляване на цената за удължаване може да се счита за задоволителна.

               (64)

               В случай на тръжна процедура Португалия щеше да е задължена да плати на EDP сумата на неамортизираните активи в края на срока на концесията по СИЕ (2020 г.). Второ, цената за удължаване се основава на предположението за цени на електроенергията от 50 EUR/MWh. Следва да се отбележи, че компенсацията за невъзвръщаемите разходи, изчислена по време на същия период, се е основавала на предварителна оценка от 36 EUR/MWh. Ако това предположение се запази за изчисляване на цената за удължаване, Португалия би подкрепяла отрицателна цена (нетна настояща стойност в размер на – 15,4 млн. eвро). Следователно предположенията за цената в сравнение с предположенията, използвани в решението за невъзвръщаемите разходи, определено са по-благоприятни за португалската държава и отразяват консервативния подход, използван и от двете финансови институции в тяхната оценка на цената за удължаване.

         6.   ЗАКЛЮЧЕНИЕ

               (65)

               Поради това Комисията заключава, че мярката, даваща право на EDP да експлоатира водноелектрически централи за удължен период от време срещу заплащане на цена от 704 млн. eвро, не отговаря на всички кумулативни условия на член 107, параграф 1 от Договора и следователно не представлява държавна помощ,

         ПРИЕ НАСТОЯЩОТО РЕШЕНИЕ:
   Член 1
   Мярката, която Португалия е привела в действие в полза на EDP — Energias de Portugal, S.A. относно удължаването на употребата на публични водни ресурси за производство на електричество от хидроенергия, не представлява държавна помощ по смисъла на член 107, параграф 1 от Договора за функционирането на Европейския съюз.
   Член 2
   Адресат на настоящото решение е Португалската република.

      Съставено в Брюксел на 15 май 2017 година.

            За Комисията

         Margrethe VESTAGER

            Член на Комисията

      (1)  До 2004 г. известно като Electricidade de Portugal.

      (2)  Държавна помощ SA.35429 (2013/C) (ex 2012/CP) — Удължаване на употребата на публични водни ресурси за производство на електричество от хидроенергия — Покана за представяне на мнения съгласно член 108, параграф 2 от Договора за функционирането на Европейския съюз (ОВ C 117, 16.4.2014 г., стр. 113).

      (3)  Директива 2003/54/ЕО на Европейския парламент и на Съвета от 26 юни 2003 г. относно общите правила за вътрешния пазар на електроенергия и отменяща Директива 96/92/ЕО (ОВ L 176, 15.7.2003 г., стр. 37).

      (4)  Прието от Комисията на 26 юли 2001 г. и съобщено на държавите членки с писмо SG(2001) D/290869 от 6 август 2001 г.

      (5)  А именно EDP, Tejo Energia и Turbogas.

      (6)  Решение C(2004) 3468 на Комисията от 22 септември 2004 г. относно държавна помощ N 161/2004, Невъзвръщаеми разходи в Португалия (ОВ C 250, 8.10.2005 г., стр. 9).

      (7)  Португалските органи обясниха, че принципът да се компенсират неамортизираните инвестиции, когато съответните активи се връщат на държавата в края на срока на концесията, е бил вече предвиден в португалското законодателство преди либерализирането на сектора.

      (8)  Решение C(2004) 3468 на Комисията от 22 септември 2004 г. относно държавна помощ N 161/2004, Невъзвръщаеми разходи в Португалия (ОВ C 250, 8.10.2005 г., стр. 9).

      (9)  Прието от Комисията на 26 юли 2001 г. и съобщено на държавите членки с писмо SG(2001) D/290869 от 6 август 2001 г.

      (10)  Вж. съображение 16 от Решението за откриване на процедурата.

      (11)  Вж. съображение 16 от Решението за откриване на процедурата.

      (12)  Вж. Съобщение на Комисията за прилагането на правилата на Европейския съюз към компенсацията, предоставена за предоставянето на услуги от общ икономически интерес (ОВ C 8 от 11.1.2012 г., стр. 4), параграф 33, в който се прави позоваване на решението на Съда на ЕС от 22 май 2003 г., Connect Austria Gesellschaft für Telekommunikation GmbH/Telekom-Control-Kommission, в присъствието на Mobilkom Austria AG, C-462/99, EU:C:2003:297, т. 92 и 93; и на решението на Първоинстанционния съд от 4 юли 2007 г., Bouygues и Bouygues Télécom SA/Комисия, T 475/04, EU:T:2007:196, т. 101, 104, 105 и 111.

      (13)  Директива 2000/60/ЕО на Европейския парламент и на Съвета от 23 октомври 2000 г. за установяване на рамка за действията на Общността в областта на политиката за водите (ОВ L 327, 22.12.2000 г., стр. 1).

      (14)  Вж. решение на Общия съд от 29 март 2007 г., Scott/Комисия, T-366/00, ЕС:T:2007:99, т. 134; и решение на Съда на ЕС от 16 декември 2010 г., Seydaland Vereinigte Agrarbetriebe, C-239/09, ЕС:C:2010:778, т. 39.

      (15)  Вж. решение на Общия съд от 16 септември 2004 г., Valmont Nederland BV/Комисия, T-274/01, ЕС:T:2004:266, т. 71.

      (16)  Вж. решение на Общия съд от 29 март 2007 г., Scott/Комисия, T-366/00, ЕС:T:2007:99, т. 158.

      (17)  Последната година средно за всички СИЕ и периодът на компенсация за невъзвръщаемите разходи за 27-те водноелектрически централи, участващи в операцията, е 2020 г. Средната крайна дата за периода на удължаване на концесиите за 27-те водноелектрически централи е 2044 г.

      (18)  Вж. съображение 51 от Решението за откриване на процедурата.

      (19)  Иберийският пазар на електроенергия, MIBEL, беше определен в Международното споразумение между Португалската република и Кралство Испания за установяването на иберийски пазар на електроенергия. MIBEL е бил създаден чрез поредица от закони, приети в Испания (например Наредба ITC/2129/2006 от 30 юни 2006 г.) и в Португалия (например Portaria 643/2006 от 26 юни 2006 г.).

      (20)  Вж. например Държавна помощ — Унгария — SA.38454 (2015/C) (ex 2015/N) — Евентуална помощ за атомната електроцентрала „Paks“ — Покана за представяне на мнения съгласно член 108, параграф 2 от Договора за функционирането на Европейския съюз (ОВ C 8, 12.1.2016 г., стр. 2) и решение от 3 юли 2014 г., Кралство Испания и Ciudad de la Luz/Комисия, съединени дела T-319/12 и T-321/12, EU:T:2014:604, т. 40 и решение от 6 март 2003 г., Landes Nordrhein-Westfalen/Комисия, съединени дела T-233/99 и T-228/99, EU:T:2003:57, т. 245.

      (21)  Вж. съображения 48 — 51 от Решението за откриване на процедурата.


title: 2008/567/ЕО: Решение на Комисията от 4 юли 2008 година относно финансовото участие на Общността за 2008 г. в дейностите на Световната организация за здравето на животните (OIE) в областта на хуманното отношение към животните и наблюдението и категоризацията на болестите по животните

text:
               10.7.2008

               BG

               Официален вестник на Европейския съюз

               L 181/55

      РЕШЕНИЕ НА КОМИСИЯТА

   от 4 юли 2008 година
   относно финансовото участие на Общността за 2008 г. в дейностите на Световната организация за здравето на животните (OIE) в областта на хуманното отношение към животните и наблюдението и категоризацията на болестите по животните
   (2008/567/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 20 от него,
   като има предвид, че:

               (1)

               Съгласно Решение 90/424/ЕИО Общността може да предприеме или да подпомогне държавите-членки или международните организации в предприемането на техническите или научните мерки, необходими за разработването на ветеринарното законодателство на Общността и за развитието на ветеринарното образование и обучение.

               (2)

               В Плана за действие на Общността за защита и хуманно отношение към животните 2006—2010 г. като една от петте основни области на действие е установена необходимостта от непрекъсната подкрепа и лансиране на допълнителни международни дейности, с които да бъде повишено общественото съзнание и да бъде постигнат по-широк консенсус относно хуманното отношение към животните.

               (3)

               Световната организация за здравето на животните (OIE) е междуправителствена организация, отговаряща за подобряването на здравето на животните в световен мащаб. През 2005 г. OIE прие насоки за хуманното отношение към животните, отнасящи се до транспортирането на животни по суша и море, клането на животни за консумация от човека и умъртвяването на животни по хуманен начин при борба с болестите. OIE възнамерява да доразвива споменатите насоки, да приеме нови такива и да предостави подкрепа при изпълнението на вече приетите от държавите — членки на OIE насоки, по-специално предоставяйки обучение и напътствия.

               (4)

               Планираните обучителни и комуникационни мероприятия на OIE са необходими за разработването на действащото ветеринарно законодателство и също така за развитието на ветеринарното образование и обучение във всички участващи страни. Постигането на напредък в трети страни е тясно свързано с разработването на ветеринарното законодателство на Общността и с необходимостта това законодателство да постига ефективно целите си. Освен това планираните обучителни и комуникационни мероприятия отговарят на желанието на повечето европейски граждани (2) условията на хуманно отношение към животните в страни, изнасящи за Общността, да бъдат равностойни на тези, прилагани в Общността. По тази причина Общността следва да участва във финансирането на тези мероприятия.

               (5)

               Втората световна конференция на OIE за хуманното отношение към животните, озаглавена „Привеждане в действие на стандартите на OIE“, има за цел да бъде предоставена подкрепа за прилагането в световен мащаб на насоките на OIE за транспортирането на животни по суша и море, клането на животни за консумация от човека и умъртвяването на животни по хуманен начин при борба с болестите. Конференцията също така има за цел да повиши значението на хуманното отношение към животните и да насърчи ветеринарните лекари и ветеринарните служби да поемат по-големи отговорности по отношение на хуманното отношение към животните.

               (6)

               Втората световна конференция на OIE за хуманното отношение към животните може да окаже значително влияние върху разработването на ветеринарното законодателство на Общността. Целите, които тя си поставя, са в съответствие с целите, посочени в Плана за действие на Общността за защита и хуманно отношение към животните 2006—2010 г. Следователно е целесъобразно Общността да предостави финансово участие за конференцията на OIE.

               (7)

               В съобщението на Комисията до Съвета, Европейския парламент, Европейския икономически и социален комитет и Комитета на регионите относно новата стратегия на Европейския съюз за здравето на животните (2007—2013 г.) се посочва приоритетното значение на намесата на ЕС като един от стълбовете на новата стратегия за здравето на животните. В тази връзка едно проучване на разходите за наблюдение и категоризация на болестите по животните в рамките на последващите действията на OIE след Световната инициативата за здравето на животните би предоставило информация в помощ на категоризацията на болестите и определянето на приоритетните мерки за надзор.

               (8)

               OIE е в положение на фактически монопол в своя сектор според посоченото в член 168, параграф 1, буква в) от Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (3). Следователно за нея не се изисква покана за предложения.

               (9)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         РЕШИ:
   Член 1
   Одобрява се финансово участие на Общността с максимален размер 100 000 EUR, представляващо съфинансиране от Общността на максимум 65 % от общите приемливи разходи, за финансиране на образователен семинар за прилагането на насоките на OIE за хуманно отношение към животните, организиран от Световната организация за здравето на животните (OIE).
   Член 2
   Одобрява се финансово участие на Общността с максимален размер 200 000 EUR, представляващо съфинансиране от Общността на максимум 50 % от общите приемливи разходи, за финансиране на Втората световна конференция на OIE за хуманното отношение към животните, озаглавена „Привеждане в действие на стандартите на OIE“, организирана от OIE през 2008 г.
   Член 3
   Одобрява се финансово участие на Общността с максимален размер 200 000 EUR, представляващо съфинансиране от Общността на максимум 67 % от общите приемливи разходи, за финансиране на проучване на разходите за наблюдение и категоризация на болестите по животните от OIE през 2008 г.
   Член 4
   Финансовото участие, предвидено в членове 1, 2 и 3, се финансира по бюджетен ред 17 04 02 01 от бюджета на Европейските общности за 2008 г.
   На OIE ще бъде предоставено споразумение за отпускане на безвъзмездните средства, предвидени в членове 1, 2 и 3, без покана за предложения, тъй като OIE е междуправителствена организация за подобряване на здравето на животните в световен мащаб и е в положение на фактически монопол.

      Съставено в Брюксел на 4 юли 2008 година.

            За Комисията

         Androulla VASSILIOU

            Член на Комисията

      (1)  ОВ L 224, 18.8.1990 г., стр. 19. Решение, последно изменено с Регламент (ЕО) № 1791/2006 (ОВ L 363, 20.12.2006 г., стр. 1).

      (2)  Специално проучване Евробарометър 270: Позиция на гражданите на ЕС относно хуманното отношение към животните, http://ec.europa.eu/food/animal/welfare/survey/sp_barometer_aw_en.pdf, стр. 32.

      (3)  ОВ L 357, 31.12.2002 г., стр. 1. Регламент, последно изменен с Регламент (ЕО, Евратом) № 478/2007 (ОВ L 111, 28.4.2007 г., стр. 13).


title: Решение (ЕС) 2017/866 на Съвета от 11 май 2017 година за подписване, от името на Европейския съюз, на Конвенцията на Съвета на Европа за превенция и борба с насилието над жени и домашното насилие по отношение на правото на убежище и забраната за връщане

text:
               20.5.2017

               BG

               Официален вестник на Европейския съюз

               L 131/13

         РЕШЕНИЕ (ЕС) 2017/866 НА СЪВЕТА
   от 11 май 2017 година
   за подписване, от името на Европейския съюз, на Конвенцията на Съвета на Европа за превенция и борба с насилието над жени и домашното насилие по отношение на правото на убежище и забраната за връщане
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 78, параграф 2 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               Съюзът участва, наред с държавите членки, като наблюдател в преговорите по Конвенцията на Съвета на Европа за превенция и борба с насилието над жени и домашното насилие (наричана по-долу „конвенцията“), която беше приета от Комитета на министрите на Съвета на Европа на 7 април 2011 г. Конвенцията беше открита за подписване на 11 май 2011 г.

               (2)

               Конвенцията е открита за подписване от Съюза в съответствие с член 75 от нея.

               (3)

               С конвенцията се създава мащабна и многостранна правна рамка за защита на жените от всички форми на насилие. Тя има за цел предотвратяването, наказателното преследване и премахването на насилието над жени и момичета и на домашното насилие. Тя обхваща широк спектър от мерки — от събиране на информация и повишаване на информираността до правни мерки за криминализиране на различните форми на насилие над жените. Конвенцията съдържа мерки за защита на жертвите и за предоставяне на услуги за подкрепа и урежда въпроси, свързани с насилие, основано на пола, в областта на предоставянето на убежище и миграцията. С нея се създава специален механизъм за мониторинг с цел да се гарантира ефективното прилагане на нейните разпоредби от страните по нея.

               (4)

               Подписването на конвенцията от името на Съюза ще допринесе за постигането на равенство между жените и мъжете във всички области, което е основна цел и ценност на Съюза, която трябва да бъде реализирана във всички негови дейности съгласно членове 2 и 3 от Договора за Европейския съюз (ДЕС), член 8 от Договора за функционирането на Европейския съюз (ДФЕС) и член 23 от Хартата на основните права на Европейския съюз. Насилието над жените представлява нарушение на техните човешки права и е крайна форма на дискриминация, вкоренена в неравенството между половете и допринасяща за поддържането и засилването на това неравенство. Като поема задължението да прилага конвенцията, Съюзът потвърждава ангажимента си за борба с насилието над жените в рамките на своята територия и в световен мащаб и укрепва настоящата си политическа дейност и съществуващата значителна правна уредба в областта на наказателнопроцесуалното право, която е от особено значение за жените и момичетата.

               (5)

               Както Съюзът, така и неговите държави членки разполагат с компетентност в областите, обхванати от конвенцията.

               (6)

               Конвенцията следва да бъде подписана от името на Съюза по отношение на частите, попадащи в изключителната компетентност на Съюза, доколкото конвенцията може да засегне общи правила или да промени техния обхват. Това съображение е приложимо по-специално към определени разпоредби на конвенцията, свързани със съдебното сътрудничество по наказателноправни въпроси, и към разпоредбите на конвенцията, свързани с правото на убежище и забраната за връщане (non-refoulement). Държавите членки запазват своята компетентност до степента, в която конвенцията на засяга общи правила и не променя техния обхват.

               (7)

               Съюзът също така разполага с изключителна компетентност да поеме установените в конвенцията задължения по отношение на собствените си институции и публична администрация.

               (8)

               Тъй като компетентността на Съюза и компетентността на държавите членки са свързани помежду си, Съюзът следва да стане страна по конвенцията, наред със своите държави членки, за да могат заедно да изпълняват установените с конвенцията задължения и да упражняват предоставените им права по съгласуван начин.

               (9)

               Настоящото решение засяга единствено членове 60 и 61 от конвенцията. То не засяга разпоредбите конвенцията относно съдебното сътрудничество по наказателноправни въпроси, които са предмет на отделно решение на Съвета за подписване, което ще бъде прието успоредно с настоящото решение.

               (10)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към ДЕС и към ДФЕС, и без да се засяга член 4 от посочения протокол, тези държави членки не участват в приемането на настоящото решение не са обвързани от него, нито от неговото прилагане.

               (11)

               В съответствие с членове 1 и 2 от Протокол № 22 относно позицията на Дания, приложен към ДЕС и към ДФЕС, Дания не участва в приемането на настоящото решение и не е обвързана от него, нито от неговото прилагане.

               (12)

               Конвенцията следва да бъде подписана,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Европейския съюз, на Конвенцията на Съвета на Европа за превенция и борба с насилието над жени и домашното насилие по отношение на правото на убежище и забраната за връщане, при условие за сключването на посочената конвенция (1).
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) конвенцията от името на Съюза.
   Член 3
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено в Брюксел на 11 май 2017 година.

            За Съвета

            Председател

         R. GALDES

      (1)  Текстът на конвенцията ще бъде публикуван заедно с решението за сключването ѝ.


title: Решение на Съвета от 16 ноември 2000 година относно сключването на Споразумението за научно и технологично сътрудничество между Европейската общност и правителството на Руската федерация

text:
Важна правна забележка

|

32000D0742

Официален вестник n° L 299 , 28/11/2000 стр. 0014 - 0014 специално чешко издание глава 11 том 34 стр. 233  - 233 специално испанско издание глава 11 том 34 стр. 233  - 233 специално унгарско издание глава 11 том 34 стр. 233  - 233 специално литвийско издание глава 11 том 34 стр. 233  - 233 LV.ES глава 11 том 34 стр. 233  - 233 MT.ES глава 11 том 34 стр. 233  - 233 PL.ES глава 11 том 34 стр. 233  - 233 SK.ES глава 11 том 34 стр. 233  - 233 специално словенско издание глава 11 том 34 стр. 233  - 233

		20001116Решение на Съветаот 16 ноември 2000 годинаотносно сключването на Споразумението за научно и технологично сътрудничество между Европейската общност и правителството на Руската федерация(2000/742/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 170, във връзка с член 300, параграф 2, първа алинея, първото изречение и член 300, параграф 3, първа алинея от него,като взе предвид предложението на Комисията [1],като взе предвид становището на Европейския парламент [2],като има предвид, че:(1) Европейската общност и Руската федерация изпълняват специфични изследователски програми в области от взаимен интерес.(2) Руската федерация, от една страна, и Европейската общност и нейните държави-членки, от друга страна, са подписали Споразумение за партньорство и сътрудничество [3], в което член 62 предвижда водене на преговори за "специфични споразумения" в областта на науката и технологията.(3) Със свое решение от 10 ноември 1997 г. Съветът е упълномощил Комисията да преговаря по сключването на Споразумение за научно и технологично сътрудничество между Европейската общност и правителството на Руската федерация в рамките на продължителността на Петата рамкова програма, основана с Решение № 182/1999/ЕО на Европейския парламент и на Съвета [4].(4) Споразумението за научно и технологично сътрудничество между Европейската общност и правителството на Руската федерация следва да бъде одобрено,РЕШИ:Член 1Споразумението за научно и технологично сътрудничество между Европейската общност и правителството на Руската федерация се одобрява от името на Общността.Текстът на споразумението е приложен към настоящото решение.Член 2Председателят на Съвета осъществява, от името на Общността, нотификацията, предвидена в член 12 от споразумението [5].Съставено в Брюксел на 16 ноември 2000 година.За СъветаПредседателR. Schwartzenberg[1] ОВ C 370 E, 26.10.1999 г., стр. 22.[2] Все още непубликувано в Официален вестник.[3] ОВ L 327, 28.11.1997 г., стр. 3.[4] ОВ L 26, 1.2.1999 г., стр. 1.[5] Генералният секретариат на Съвета публикува в Официален вестник датата на влизане в сила на Споразумението.--------------------------------------------------